FIL-PRIM'AWLA TAL-QORTI ĊIVILI IMĦALLEF ONOR. Fl-Atti tal-Mandat ta' Sekwestru Kawtelatorju numru 991/16 maħruġ fl-4 ta' Lulju, 2016, fl-ismijiet: Carmel u Sylvia konjuġi GRIMA vs Carmelo ARAB, Anthony Sapiano, Alfred Sapiano u Victor Sapiano Il-Qorti: Rat ir-Rikors imressaq mir-rikorrenti eżekutati aħwa Gauċi fid-29 ta' Lulju, 2016, li bih u għar-raġunijiet hemm imsemmijin, talbu li din il-Qorti (a) tordna li l-effetti tal-Mandat ta' Sekwestru kawtelatorju fuq imsemmi maħruġ kontra tagħhom mill-intimati eżekutanti miżżewġin Rausi, ma jkunx applikabbli u dan safejn dak il-mandat jolqot iż-żamma ta' flejjes ġejjin mid-Dipartiment tas-Sigurta' Soċjali u/jew mit-Teżor ta' Malta lill- eżekutati Alfred, Anthony u Victor aħwa Gauċi mill-pensjonijiet lilhom pagabbli u li ma taqbiżx is-somma ta' sitt mija u tmienja u disgħin euro u wieħed u tmenin ċenteżmi (€ 698.81) kull xahar dwar kull wieħed minnhom; (b) tordna li, fir-rigward tal-eżekutat Carmelo Sapiano, l-effetti tal-imsemmi Mandat ma jkunux applikabbli għal kull ammont ta' pensjoni 27 ta' Ottubru, 2016 li jitħallas mid-Dipartiment tas-Sigurta' Soċjali jew mit-Teżor ta' Malta; (ċ) tordna t-tħassir tal-imsemmi Mandat limitatament għall-ammont ta' sitt mija u tmienja u disgħin euro u wieħed u tmenin ċenteżmi (€ 698.81) dwar kull wieħed mill-eżekutati Alfred, Anthony u Victor, aħwa Gauċi; u (d) tordna t-tħassir tal-imsemmi Mandat għall-ammont kollu li l-eżekutat Carmelo Sapiano jirċievi bħala pensjoni mid-Dipartiment jew mit-Teżor, jew kull ammont ieħor li din il-Qorti jidhrilha xieraq u opportun fiċ-ċirkostanzi; Rat id-Degriet tagħha tal-4 ta' Awwissu, 2016, li bih ordnat in-notifika lill- intimati eżekutanti, għall-finijiet tal-artikolu 836(3) tal-Kapitolu 12 tal- Liġijiet ta' Malta, u tathom żmien biex iressqu Nota bis-sottomissjonijiet tagħhom; Rat it-Tweġiba mressqa mill-istess intimati eżekutanti fil-11 ta' Awwissu, 2016, li biha u għar-raġunijiet hemm imsemmija laqgħu għat-talba tar- rikorrenti eżekutati billi qalu li jekk l-eżekutati ma jridux jibqgħu jitilfu l- pensjoni tagħhom, imisshom iressqu talba mad-Dipartiment biex il- pensjoni jibgħathielhom b'cheque minflok ma jibqa' jkun ikkreditat b'mod dirett il-kont bankarju sekwestrat. Laqgħu ukoll billi ċaħdu li d-dħul waħdieni tal-eżekutati ġej mill-pensjoni, għaliex jgħidu li l-istess eżekutati għandhom dħul ieħor mill-kiri ta' proprjetajiet li huma għandhom. Dwar il-kera li l-eżekutat Carmelo Sapiano jgħid li qiegħed iħallas kull xahar, l- eżekutanti jgħidu li huwa għandu post ieħor tiegħu battal u jista' jmur joqgħod fih; Rat id-dokumenti mressqa mir-rikorrent mar-Rikors; Rat l-atti kollha tar-Rikors; Ikkunsidrat: Illi din hija azzjoni maħsuba taħt l-artikolu 836 tal-Kapitolu 12 tal-Liġijiet ta' Malta. Mit-talbiet li għandha quddiemha l-Qorti, ir-rikorrenti aħwa Gauċi (aktar 'il quddiem imsejħin "l-eżekutati") qegħdin jitolbu t-tħassir f'biċċa minnu biss tal-effetti ta' Mandat ta' Sekwestru kawtelatorju li l- intimati miżżewġin Rausi (minn issa 'l hemm imsejħin "l-eżekutanti") ħarġu kontrihom fl-4 ta' Lulju, 2016, biex jikkawtela l-pretensjonijiet tagħhom fis-somma ta' miljun u tliet mitt elf euro (€ 1,300,000) rappreżentanti danni li l-eżekutanti jgħidu li ġarrbu dwar ġid li jinsab f'San Il-Munxar. Il-Mandat inħareġ dak inhar stess li tressaq, b'notifika lil ħames sekwestratarji, ilkoll banek kummerċjali; 27 ta' Ottubru, 2016 Illi l-eżekutati jridu li l-imsemmi Mandat ma jibqax fis-seħħ safejn bis- saħħa tiegħu jinqabdu flejjes dovuti lilhom bħala pensjoni u mħallsa direttament f'wieħed mill-kontijiet bankarji sekwestrati; Illi r-raġunijiet imressqin mill-eżekutati bħala dawk li għalihom huma qegħdin jitolbu r-rimedju msemmi huma li (i) l-liġi tgħid li l-pensjoni ta' persuna ma tistax tkun sekwestrata, u (ii) li, fil-każ tal-eżekutat Carmelo Sapiano, jeħtieġlu f'idejh aktar mill-minimu preskritt mil-liġi biex iħallas il- kera tal-post fejn jgħix ma' familtu u wkoll biex jgħix; Illi f'azzjoni bħal din, dak li titlob il-liġi hu li t-talba għat-tħassir, jew it- tħassir f'parti, ta' Mandat kawtelatorju jrid ikun jaqa' taħt xi waħda mis- sitt kawżali li jaħseb għalihom l-artikolu 836(1) tal-Kapitolu 12; Illi, kif ingħad, dawn iż-żewġ kawżali huma: (a) li waħda mill-ħtiġijiet tal- liġi għall-ħruġ tal-Mandat m'għadhiex fil-fatt teżisti1; u (b) minħabba li fiċ- ċirkostanzi ma huwiex raġonevoli li l-Mandat jinżamm fis-seħħ2; Illi, kif ingħad bosta drabi fi proċeduri bħal dawn, l-istħarriġ li għandha tagħmel il-Qorti huwa biss wieħed prima facie u dan għaliex il-mertu jmissu jiġi mistħarreġ fil-kawża proprja bejn il-partijiet3. Għalhekk, hija l- fehma tal-Qorti li mhuwiex meħtieġ li tifli fil-mertu l-kwestjonijiet li nqalgħu bejn il-partijiet, liema eżerċizzju huwa mħolli meta din il-Qorti tisma' l-kawża fil-waqt xieraq; Illi minn dak li jirriżulta mill-atti u li huwa rilevanti għad-determinazzjoni ta' dawn it-talbiet, joħroġ li l-eżekutati llum huma lkoll pensjonanti4; Illi mill-atti tal-Mandat, joħroġ li wħud mill-banek sekwestratarji bagħtu jgħarrfu li huma jżommu kontijiet jew investimenti f'isem uħud mill- eżekutati. Ma ntweriex f'liema kontijiet tidħol il-pensjoni li jirċievu l- eżekutati; Ikkunsidrat: Illi l-Qorti sejra tgħaddi biex tqis l-aspetti ta' dritt li jsawru l-każ u li, kif ingħad qabel, l-eżekutati jibnuhom fuq żewġ kawżali tal-liġi. 836(1)(b) tal-Kap 12 2 Art 836(1)(f) tal-Kap 12 3 Ara P.A. RCP 7.2.2001 fil-kawża fl-ismijiet Visa Investments Ltd. vs Blye Engineering Co. Ltd 4 Dokti "A" sa "D", f'paġġ. 4 – 9 tal-atti 27 ta' Ottubru, 2016 għandu jingħad li dak li l-Qorti trid tasal għalih f'din il-proċedura m'għandu bl-ebda mod jitqies li jkun qiegħed isir xi ġudizzju fil-mertu dwaru. L-istħarriġ meħtieġ fi proċedura bħal din huwa marbut ma' eżami x'aktarx formali tal-att li tiegħu qiegħed jintalab it-tħassir. Il-Qorti għandha tistħarreġ li r-rekwiżiti mitluba mil-liġi għall-ħruġ tal-Mandat jidhru mill-att innifsu u li dan ma nħariġx b'mod abbużiv5; tal-liġi għall-ħruġ Li waħda mill-ħtiġiet tal-Mandat m'għadhiex fil-fatt teżisti [Art. Il-ħtiġiet li l-liġi proċedurali titlob sabiex persuna tista' toħroġ Mandat kawtelatorju huma li (a) jkollha pretensjoni ta' dritt kontra l-persuna li dwarha jinħareġ il-mandat; (b) li ssir kawża li fiha tiġi mistħarrġa sewwasew dik il-pretensjoni ta' dritt, (ċ) li l-Mandat irid ikun iħares ir-rekwiżiti mitluba mil-liġi dwar il-ħruġ tiegħu u (d) li tali Mandat jinħareġ u jiġi esegwit taħt ir-responsabbilta' tal-persuna li tkun talbitu; Illi minn dak li għandha quddiemha l-Qorti f'dawn l-atti, jidher ċar li l- eżekutanti qegħdin isejsu l-ilment tagħhom fuq il-fatt li l-Mandat ma messux inħareġ jew ġie eżegwit fuq l-ammonti li huma jdaħħlu mill- pensjoni tagħhom. F'dan huma jistrieħu fuq dak li jipprovdu l-artikoli 381(1)(b) u 382(1) tal-Kapitolu 12 tal-Liġijiet ta' Malta li jgħoddu wkoll għall-Mandati kawtelatorji bis-saħħa tal-artikolu 849 tal-istess Kodiċi; Illi bir-rispett kollu, dik ir-raġuni ma tistax issejjes kif imiss il-kawżali taħt l-artikolu 836(1)(b). Fi kliem dik id-dispożizzjoni, ir-raġuni li għaliha mandat kawtelatorju jitneħħa, kollu jew f'biċċa minnu, titqies biss jekk ikun hemm xi bdil fiċ-ċirkostanzi tal-parti eżekutata bejn il-waqt li jkun inħareġ il-Mandat u ż-żmien meta ssir it-talba għat-tħassir tiegħu. Fi kliem ieħor, din il-Qorti tifhem li l-kawżali maħsuba fil-paragrafu (b) tal- artikolu 836(1) trid li mandat ikun inħareġ sewwa u, f'xi waqt, tkun intemmet xi waħda mill-kundizzjonijiet li l-liġi trid biex dak il-Mandat jibqa' fis-seħħ6. F'dan il-każ, bl-ebda mod ma ntwera li kien hemm xi bidla fiċ- ċirkostanzi. Għall-kuntrarju, il-provi juru li, sa minn żmien qabel il-ħruġ tal-Mandat, l-pensjoni u, b'arranġament aċċettat minnhom, dik il-pensjoni kienet titqiegħed għall- kreditu f'kontijiet bankarji; l-eżekutati kollha kienu qegħdin jirċievu Illi, għalhekk, il-Qorti ma ssibx li tista' tilqa' t-talba tar-rikorrenti eżekutati fuq din il-kawżali; 5 Kumm GMA23.6.1994 fil-kawża fl-ismijiet Paul Abela Cuschieri et Dr. Joselle Preca Trapani noe et (mhix pubblikata) 6 Ara P.A. GC 3.8.2001 fl-atti tal-Mandat fl-ismijiet Avukat Tonio Kaissari noe vs Avukat Patrick Mintoff pro et noe 27 ta' Ottubru, 2016 Jintwera li fiċ-ċirkostanzi mhuwiex raġonevoli li l- mandat jinżamm fis-seħħ jew li huwa ġustifikabbli [Art. Dwar din il-kawżali, kif ingħad, l-eżekutati joqogħdu wkoll fuq dak li tipprovdi l- liġi fir-rigward; Illi l-eżekutanti jwarrbu l-pretensjoni tal-eżekutati billi jgħidu li dawn igawdu minn dħul ieħor mir-renti jew kirjiet ta' ġid immobbli li huma sidien tiegħu u li ma hemmx ir-raġunijiet għat-tħassir tal-Mandat kif mitlub; Illi l-Qorti temmen li, għalkemm dan li jgħidu l-eżekutanti jista' tassew ikun minnu, il-liġi hija tassativa dwar din ir-regola, u huwa biss f'każijiet speċifiċi li l-liġi tagħti lill-kreditur eżekutant xi sura ta' rimedju dwar il-ħruġ ta' Mandati fejn jirrigwarda ż-żamma ta' ħlasijiet ġejjin minn benefiċċji, pensjonijiet jew għajnuna mħallsa lill-eżekutat taħt xi waħda mid- dispożizzjonijiet tal-Kapitolu 318 tal-Liġijiet ta' Malta7; Illi l-Qorti kienet tapprezza aktar li kieku l-eżekutati semmewlha bl-għoti ta' dettalji f'liema kontijiet bankarji sekwestrati tidħol il-pensjoni li huma jirċievu. Dan kien meħtieġ biex tkun tista' tagħti provvedimenti ċari lis- sekwestratarji rispettivi dwar kif imexxu fir-rigward, ladarba t-talbiet tal- eżekutati nfushom ma jwasslux għat-tħassir għal kollox tal-Mandat maħruġ kontrihom; Illi għalkemm il-liġi tgħid li pensjoni mogħtija mill-Gvern ta' Malta mhijiex sekwestrabbli, tagħmel eċċezzjoni fejn jidħlu pretensjonijiet ta' kredituri tal-parti eżekutata. Il-liġi tippermetti s-sekwestru ta' dak l-ammont li taqbeż l-ammont ta' € 698.81 kull xahar. Madankollu, il-liġi tagħti lid- debitur eżekutat il-jedd ukoll li juri li jekk kemm-il darba jkun jeħtieġ aktar mill-ammont imsemmi biex ikun jista' jgħix hu u dawk li minnu jiddependu, l-effetti tal-Mandat jitwaqqgħu wkoll dwar dak l-eċċess8; Illi mill-ftit provi li tressqu quddiem il-Qorti f'din il-proċedura, joħroġ ċar li, fir-rigward tal-eżekutati Anthony u Victor Sapiano, il-pensjoni li jirċievu kull xahar ma taqbiżx l-ammont ta' €698.81. Dan ifisser li, għandhom jew m'għandhomx dħul ieħor, il-pensjoni tagħhom mhijiex sekwestrabbli minn kreditur. Min-naħa l-oħra, fil-każ taż-żewġ eżekutati l-oħrajn Alfred u Carmelo Sapiano, id-dħul tagħhom bejn pensjoni tas-Sigurta' Soċjali u dik tat-Teżor jaqbżu, b'medja, l-imsemmija somma; 382(1) tal-Kap 12 8 Proviso tal-art. 382(1) tal-Kap 12 27 ta' Ottubru, 2016 Illi l-eżekutat Gauċi jsemmi nfieq ta' kera kull xahar, imma ma ressaq l- ebda prova ta' dan u wieħed irid ifakkar li r-rikors promotur lanqas biss huwa maħluf; Illi fiċ-ċirkostanzi, u minn dak li joħroġ mill-atti, jiġi li fil-każ tar-rikorrenti eżekutati Alfred u Carmelo Sapiano, il-ħarsien li jistħoqqilhom jingħataw bil-liġi fil-konfront ta' kredituri tagħhom huwa dak li jingħata liż-żewġ ħuthom l-oħrajn eżekutati; Illi fid-dawl ta' dawn il-konsiderazzjonijiet, il-Qorti filwaqt li ma ssibx li hemm raġunijiet biex tordna t-tħassir tal-Mandat, issib ukoll li hemm raġuni dettata mil-liġi biex tordna li l-effetti tal-Mandat ma jkunux jgħoddu dwar il-ħlasijiet li jsiru lill-eżekutati dwar il-pensjonijiet li huma jirċievu, u dan sal-limitu tas-somma ta' € 698.81 imsemmija mil-liġi; Għal dawn ir-raġunijiet, il-Qorti qegħda tipprovdi dwar ir-Rikors tar- rikorrenti eżekutati billi: Tilqa' l-ewwel talba billi ssib li l-effetti tal-Mandat ta' Sekwestru kawtelatorju numru 991/16SM ma jkunux jgħoddu għall-pensjoni li titħallas lil kull wieħed mill-eżekutati Alfred, Anthony u Victor aħwa Gauċi, sal-ammont ta' sitt mija u tmienja u disgħin euro u wieħed u tmenin ċenteżmi (€ 698.81) kull wieħed minnhom kull xahar; Tilqa' t-tieni talba limitatament billi ssib li l-effetti tal-Mandat ta' Sekwestru kawtelatorju numru 991/16SM ma jkunux jgħoddu għall- pensjoni li titħallas lill-eżekutat Carmelo Sapiano, sal-ammont ta' sitt mija u tmienja u disgħin euro u wieħed u tmenin ċenteżmi (€ 698.81) kull xahar; Tilqa' t-tielet talba safejn inżammu l-ħlasijiet tal-pensjoni dovuti lill- eżekutati Alfred, Anthony u Victor aħwa Gauċi sal-ammont ta' sitt mija u tmienja u disgħin euro u wieħed u tmenin ċenteżmi (€ 698.81) kull xahar fir-rigward ta' kull wieħed minnhom minn dakinhar li nħareġ il-Mandat sal-lum u millum 'il quddiem sa ma jingħata ordni ieħor minn din il-Qorti jew sakemm idum fis-seħħ il-Mandat; Tiċħad ir-raba' talba, imma tordna li jinħelsu mill-effetti tal-Mandat l- ammont ta' sitt mija u tmienja u disgħin euro u wieħed u tmenin ċenteżmi (€ 698.81) kull xahar fir-rigward tal-eżekutat Carmelo Sapiano minn dakinhar li nħareġ il-Mandat sal-lum u millum 'il quddiem sa ma jingħata ordni ieħor minn din il-Qorti jew sakemm idum fis-seħħ il-Mandat; 27 ta' Ottubru, 2016 l- L-istess eżekutati għandhom, bi spejjeż għalihom, arranġamenti meħtieġa mar-rispettivi banek sekwestratarji biex jitwettaq dak li jinsab ordnat bis-saħħa ta' dan id-degriet; jagħmlu L-ispejjeż jibqgħu mingħajr taxxa bejn il-partijiet. Mogħti kameralment illum, Il-Gudja is-27 ta' Ottubru, 2016. Onor. Joseph R. Albako LL.D., Imħallef Carmen Kroker Deputat Registratur Komunika: Rikorrenti Eżekutati: Dr. Ian Seychell Difesa LL.D. Intimati eżekutanti: Dr. Graziella Sheh Sinan LL.D. (kopja għan-notifika tal-partijiet) 27 ta' Ottubru, 2016